钦定古今图书集成/明伦汇编/氏族典/第399卷 > 《廖用贤尚友录》 > 史禄
## 钦定古今图书集成/明伦汇编/氏族典/第399卷 > 《廖用贤尚友录》 > 史禄

按《广西通志》：“禄，秦始皇时以史监郡。始皇伐百粤，使
禄转饷，凿渠通粮道，自海阳山导水源，以湘水北入
于楚瀜江，激行六十里，置陡门三十六，使水积渐进，
故能循崖而上，建瓴而下，既通舟楫，又利灌溉，号为
灵渠。及汉马援征征侧继疏之，以济师徒，引馈运，中
国不至告惫者，禄之功也。”